 Serikali ya awamu iliyopita chini ya Rais Jakaya Kikwete ilianza utaratibu wa kulipa makocha wa kigeni wa michezo mbalimbali ukiwemo Soka, Riadha, Ngumi, Judo na Netiboli.“Serikali kupitia Wizara inayohusika na michezo haijatoa tamko la kutowalipa makocha wanaofundisha timu ya Taifa Stars kama inavyoripotiwa, suala la malipo ya makocha wa Taifa Stars linashughulikiwa kwa mujibu wa sheria na taratibu za Serikali pindi maamuzi yatapofikiwa ,serikali itatoa maelezo kama itaendelea kuwalipa au la,” ilisema taarifa hiyo.Aidha taarifa hiyo ilifafanua kuwa, Serikali ya awamu ya tano chini ya rais wake John Magufuli inathamini michezo yote ikiwemo mpira wa miguu hivyo itaendelea kushirikiana na vyama vyote vya michezo na wadau wote wa michezo kwa ujumla katika kuhakikisha kuwa michezo inaimarika na kuwa chanzo cha ajira kwa vijana nchini.